S-504/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september 2017, á hendur H-kk-þgf J-kk-þgf kt. 000000-0000,Víðihvammi 22, Kópavogi, fyrir líkamsárás, með því að hafa aðfaranótt laugardagsins 14. nóvember 2015, innandyra á veitingastaðnum Austur, Austurstræti 7 í Reykjavík, veist að H-kk-þgf Þ-kk-þgf H-kk-þgf, kt. 000000-0000, og slegið H-kk-þf í andlitið svo hann féll á gólfið, allt með þeim afleiðingum að H-kk-nf hlaut opið sár á vör og munnholi og kúlu á hnakka.

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Þá gerir L-kvk-nf M-kvk-nf O-kvk-nf hdl., fyrir hönd H-kk-ef Þ-kk-ef H-kk-ef, kt. 000000-0000, kröfu um að ákærði verði dæmdur til að greiða brotaþola skaða- og miskabætur að fjárhæð samtals 1.200.000 krónur, samkvæmt nánari sundurliðun í bótakröfu, auk málskostnaðar samkvæmt framlögðum málskostnaðarreikningi. Krafist er vaxta af fyrrgreindri fjárhæð í samræmi við 1. mgr. 8. gr. laga um vexti og verðtryggingu nr. 38/2001 frá 14. nóvember 2015 og til þess dags þegar mánuður er liðinn frá því að bótakrafa þessi er birt ákærða, en dráttarvaxta frá þeim degi samkvæmt 1. mgr. 6. gr., sbr. 9. gr. sömu laga, allt til greiðsludags.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í apríl 1985. Samkvæmt sakavottorði hefur hann þrisvar sinnum hlotið dóm og einu sinni gengist undir lögreglustjórasátt vegna umferðarlagabrota, nú síðast hlaut hann 30 daga fangelsi 14. september 2016 og er brot það sem ákærði er nú sakfelldur fyrir hegningarauki við þann dóm. Þá hlaut ákærði dóm fyrir brot gegn 2. mgr. 218. gr. almennra hegningarlaga árið 2008. Með hliðsjón af framangreindu, 77. og 78. gr. almennra hegningarlaga þykir refsing ákærða hæfilega ákveðin fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu H-kk-ef Þ-kk-ef H-kk-ef er krafist skaðabóta að fjárhæð 1.200.000 krónur, en krafan sundurliðast þannig að 800.000 krónur eru vegna miskabóta og 400.000 krónur vegna lögmannskostnaðar. Brotaþoli þykir eiga rétt á miskabótum sem þykja hæfilega ákveðnar 150.000 krónur. Þá verður ákærða gert að greiða brotaþola málskostnað að fjárhæð 200.000 krónur.

Engan kostnað leiddi af málinu.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, H-kk-nf J-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði H-kk-þgf Þ-kk-þgf H-kk-þgf 150.000 krónur með vöxtum, sbr. 1. mgr. 8. gr. laga nr. 38/2001 um vexti og verðtryggingu frá 14. nóvember 2015 og 29. desember 2017, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags, og 200.000 krónur í málskostnað.

B-kvk-nf B-kvk-nf